Floor Jansen

Floor Jansen (* 21. február 1981, Goirle, Holandsko) je holandská speváčka, skladateľka, textárka a učiteľka spevu. Je hlavnou vokalistkou fínskej symphonic metalovej kapely Nightwish.

Najskôr sa stala známou ako členka symphonic metalovej kapely After Forever, v ktorej pôsobila ako ich hlavná vokalistka od roku 1997 až do ich rozpadu v roku 2009. Po rozpade After Forever Floor založila kapelu ReVamp a vydala s nimi dva albumy. V roku 2016 kapela ohlásila ukončenie činnosti. V roku 2012 sa Floor stala dočasnou vokalistkou Nighwish po vyhodení ich predchádzajúcej speváčky Anette Olzon až do konca ich turné Imaginaerum World Tour. V roku 2013 bolo oznámené, že Floor sa oficiálne stáva novou speváčkou kapely.

Taktiež veľmi často spolupracuje s holandským skladateľom Arjenom Anthonym Lucassenom - je členkou jeho progressive metalovej kapely Star One a spievala na albumoch Ayreon Universal Migrator Part 1: The Dream Sequencer a  01011001. Spievala taktiež hlavné vokály v množstve songov na albume Quarterpast od MaYan a  Angels of the Apocalypse od Avalon.

 Životopis 
 S After Forever (1997 - 2009) 
V roku 1997,  keď mala 16 rokov, sa pripojila k svojej prvej kapele Apocalypse (meno kapely After Forever v začiatkoch). O tri roky neskôr s kapelou vydala debut Prison of Desire. Jej schopnosť spievať ako klasickú, tak rockovú hudbu ju urobila takmer okamžite veľmi populárnou na metalovej scéne. Po vyhadzove Marka Jansena z kapely v roku 2002 sa Floor stala hlavnou skladateľkou hudby v kapele. Predtým, až do vydania albumu Decipher (2001), písali títo dvaja hudbu spolu. Kým sa stala hudobníčkou na plný úväzok, pracovala Floor ako učiteľka spevu.

V januári 2008 si kapela After Forever rozhodla dať ročnú prestávku kvôli psychickým problémom člena Sandera Gommansa - v tom období trpel syndrómom vyhorenia - avšak vo februári 2009 ohlásila definitívny rozpad. Floor na svojej webtránke oznámila, že zatiaľ čo je činnosť After Forever pozastavená (a neskôr definitívne ukončená) l, využije túto príležitosť na písanie hudby s nórskym hudobníkom Jørnom Viggom Lofstadom pre nový hudobný projekt. 16. júna 2009 oznámila cez MySpace  že odštartovala novú metalovú kapelu, kvôli čomu odkladá projekt s Lofstadom pod názvom Sinh na dobu neurčitú.

 S ReVamp (2009 - 2016) 
17. októbra 2009 oznámila cez MySpace, že meno jej novej kapely je ReVamp. Debutový album ReVamp bol produkovaný bývalým keyboardistom After Forever Joostom van den Broekom, basgitaristom Jaapom Melmanom (ex-Dreadlock Pussy) a gitaristom Waldemarom Sorychtom (Grip Inc., Voodoo Cult, Eyes of Eden a Despair) ako skladateľmi a producentmi. Okrem Floor ako speváčky boli členmi kapely keyboardista Ruben Wijga, basgitarista Jaap Melman, gitaristi Jord Otto a Arjen Rijnen a bubeník Matthis Landes.

V roku 2011 oznámila kapela Van Canto na svojom Facebooku že ReVamp im už viac nebudú predskakovať na ich Out of the Dark Tour, keďže Floor trpí syndrómom vyhorenia.

Na konci roku 2011 sa Floor pripojila k svojmu bývalému spoluhráčovi z After Forever Markovi Jansenovi a jeho kapele MaYan na ich Latinsko-americkom turné, vystupujúc v São Paule. V roku 2012 sa pripojila ku kapele Adrenaline Mob na stagei vo Weerte a Bochume. V roku 2013 ReVamp vydali svoj druhý album Wild Card.

V septembri 2016 ReVamp na svojej webstránke oznámili ukončenie svojej činnosti, keďže Floor - ako sa sama vyjadrila - nebola schopná poskytnúť 100% obom kapelám, v ktorých pôsobila -  Nightwish aj ReVamp - zároveň.

 S Nightwish (2012 - súčasnosť) 
Po tom, čo bola predchádzajúca hlavná vokalistka Nightwish Anette Olzon vyhodená z kapely sa Floor stala jej dočasnou náhradníčkou až do konca Imaginaerum World Tour. Keď dostala telefonát s ponukou stať sa live členkou kapely, nachádzala sa práve na svadbe svojej sestry Irene. Jej prvý koncert s kapelou bol odohraný v októbri v Seattli.
Keď bola požiadaná aby túto skúsenosť nejako okomentovala, povedala:

9. októbra 2013 bolo oznámené že sa Floor stáva novou speváčkou Nightwish a trvalou náhradou za Anette, prijímajúc ponuku od kapely v hotelovom bare. V tom istom roku bol vydaný live album Showtime, Storytime z koncertu kapely na festivale Wacken Open Air.

25. marca 2015 bol vydaný prvý album Nightwish s Floor na poste speváčky, Endless Forms Most Beautiful. Koncept albumu sa zaoberá evolučnou biológiou a kritikou i fanúšikmi bol prijatý veľmi dobre. Kapela sa následne vydala na promo turné k albumu Endless Forms Most Beautiful World Tour. Záznam z turné bol vydaný 16. decembra 2016 na live DVD Vehicle of Spirit, kde sa nachádzajú konkrétne dva koncerty - z 31. júla 2015 v Tampere  a  19. decembra 2015 vo Wembley Aréne.

 Iné práce 
Floor sa stala hosťujúcou vokalistkou na troch albumoch holandského skladateľa a multiinštrumentalistu Arjena Anthonyho Lucassena. Odspievala jednu pieseň na albume Universal Migrator Part 1: The Dream Sequencer,  svojimi vokálmi viackrát prispela aj v projekte Star One a hrala postavu Ω na albume Ayreon 01011001. Je staršou sestrou speváčky a hosťujúcej vokalistky Ayreon Irene Jansen, ktorá hrala postavu Vášne (Passion) na albume The Human Equation. Floor tiež hosťovala v kapele Nightmare.

9. decembra 2013 bolo oznámené že sa Floor stáva hlavnou vokalistkou druhého albumu metalovej opery Avalon bývalého gitaristu Stratovarius Tima Tolkkiho, hrajúc hlavnú rolu. Album, Angels of the Apocalypse, bol vydaný 16. mája 2014.

 Osobný život  
15. marca 2017 sa Floor a jej partnerovi Hannesovi van Dahlovi, bubeníkovi Sabaton, narodilo ich prvé dieťa, dievčatko Freja. 

 Štýl spevu 
 Technika spevu a hlas 
Ako veľmi všestranná vokalistka, Floor dokáže spievať mnohými štýlmi od éterického, klasického a operného spevu až k energickému beltingu a agresívnemu, chrapľavému growlingu a screamingu. Jej typ hlasu je dramatický soprán.

Floor začala študovať hudbu v roku 1999 na Holandskej rockovej akadémii a o tri roky neskôr bola prijatá na Tilburgské konzervatórium. Študovala so špecializáciou na muzikálový spev a taktiež absolovovala rok špeciálneho tréningu v opernom speve. Neskôr začala učiť spev vo svojom vlastnom kurze Wanna Be A Star?!

V minulosti hrala tiež na klavír, gitaru a flautu a má za sebou roky hudobných štúdií.

 Profil hlasu 
 Typ: Dramatický soprán
 Rozsah: 3 oktávy a tri noty (D3-F6)
 Váha: Lyrický hlas
 Tessitúra: Vysoká
 Timbré: Silný, energický, svetlý hlas
 Register: Falzetto
 Passagio: Secondo
 Najpoužívanejší typ: Veľmi často používa hlavový i hrudný hlas
Štýl: Umelecký, belting
 Hlasové plusy: Floor patrí medzi veľmi všestranné speváčky. Dokáže spievať operne, jemne, energicky, vysoko, nízko, growlovať, beltingovať, screamingovať, a ľahko prechádza z hrudného hlasu na hlavový a naopak, pričom oba znejú dobre. Bez väčších ťažkostí odspieva metalový či rockový song, popovú pieseň či opernú áriu. Jej výhodou je i ti, že počas svojej speváckej kariéry si vybudovala výbornú kontrolu nad svojim hlasom.

 Hlasové mínusy: Podľa niektorých kritikov a fanúšikov je jej hlas až príliš silný a hlasný, akoby počas spevu kričala. Okrem toho má niekedy tendenciu skĺznuť k chladnému hlasovému prejavu bez emócií, avšak v poslednej dobe sa jej podarilo túto chybu prekonať.

 Diskografia 
 S After Forever 
 Demá 
 Ephemeral (1999)
 Wings of Illusions (1999)

 Štúdiové albumy 
 Prison of Desire (2000)
 Decipher (2001)
 Invisible Circles (2004)
 Remagine (2005)
 After Forever (2007)

 EP 
 Exordium (2003)

 Single 
 Follow in the Cry (2000)
 Emphasis/Who Wants to Live Forever (2002)
 Monolith of Doubt (2002)
 My Choice/The Evil that Men Do (2003)
 Digital Deceit (2004)
 Being Everyone (2005)
 Two Sides/Boundaries Are Open (2006)
 Energize Me (2007)
 Equally Destructive (2007)

 S Nightwish 
 Štúdiové albumy 
 Endless Forms Most Beautiful (2015)
 Human :||: Nature (2020)

 Live albumy 
 Showtime, Storytime (2013)
 Vehicle of Spirit (2016)
 Decades: Live in Buenos Aires (2019)

 Single 
 Ghost Love Score (Live) (2013)
 Storytime (Live) (2013)
 Élan (2015) 
 Endless Forms Most Beautiful (2015)
 Noise (2020)

 S ReVamp 
 ReVamp (2010)
 Wild Card (2013)

 So Star One 
 Štúdiové albumy 
 Space Metal (2002)
 Victims of Modern Age (2010)

 Live albumy 
 Live on Earth (2003)

 Ako hosť 
 Ayreon: Universal Migrator Part 1: The Dream Sequencer (2000) - vokály na "My House on Mars"
 Nightmare: The Dominion Gate (2005) - vokály na "A Taste of Armageddon" a "The Dominion Gate"
 Ayreon: 01011001 (2008) - vokály na "Age of Shadows (We Are Forever)", "Liquid Eternity", "Beneath the Waves", "Newborn Race", "Ride the Comet", "The Fifth Extinction" a "The Sixth Extinction"
 Ayreon: Elected (EP, 2008) - vokály na "Ride the Comet"
 Devin Townsend Project: Deconstruction] (2011) - vokály na "Pandemic"
 MaYan: Quarterpast (2011) - vokály na "Drown the Demon", "Course of Life", "Bite the Bullet", "Sinner's Last Retreat" a "Symphony of Aggression"
 MaYan: Antagonise (2014) - vokály na "Burn Your Witches" a "Redemption".
 Epica: Retrospect (2013) - vokály "Stabat Mater Dolorosa" a "Sancta Terra"
 Avalon: Angels of the Apocalypse (2014) - vokály na "Design the Century", "The Paradise Lost", "You'll Bleed Forever" a "Angels of the Apocalypse"
 U Meet: No Just (2014) - vokály na "Cognitive Bias"
 Countermove: The Power of Love (2014) charitatívny singel pre nadáciu Red Cross, originálne od Frankie Goes to Hollywood - vokály
 Evergrey: The Storm Within (2016) - hosťovské vokály na "In Orbit" a "Disconnect"
 Ayreon: The Source'' (2017) ako postava Biologičky (The Biologist)

 Referencie 

 Iné projekty 

 Externé odkazy 
 Oficiálna stránka
 Projekt ReVamp 

Kategória:Holandské speváčky
Kategória:Holandskí heavymetaloví speváci
Kategória:Holandskí skladatelia modernej hudby
Kategória:Holandskí textári piesní
Kategória:Členovia skupiny Nightwish